REPUBLIKA HRVATSKA

VARAŽDINSKA ŽUPANIJA

OŠ ANTE STARČEVIĆA LEPOGLAVA

KLASA: 112-04/22-01/84

URBROJ:2186-123-22-1

Lepoglava, 6.10.2022.

Na temelju članka 7. Pravilnika o načinu i postupku zapošljavanja u Osnovnoj školi Ante Starčevića Lepoglava (u daljem tekstu: Pravilnik), Povjerenstvo za procjenu i vrednovanje kandidata objavljuje

**POZIV NA TESTIRANJE TE**

**UPUTE KANDIDATIMA O POSTUPKU PROCJENE I VREDNOVANJA**

**USMENO TESTIRANJE KANDIDATA** u postupku za zasnivanje radnog odnosa na radnom mjestu SPREMAČICE  – 1 izvršitelj/ica, na neodređeno, puno radno vrijeme

# održat će se dana 12.10.2022. godine, s početkom u 11,00 sati u Osnovnoj školi Ante Starčevića, Lepoglava

**Na testiranje se pozivaju kandidati koji su podnijeli pravodobnu prijavu i ispunjavaju formalne uvjete natječaja.**

Kandidati/tkinje koji nisu ispunili formalne uvjete i/ili čije prijave nisu bile potpune bit će obaviješteni putem elektroničke pošte. Ukoliko je nemaju, bit će obaviješteni telefonski.

Ne postoji mogućnost naknadnog testiranja, bez obzira na razloge koji pojedinog kandidata eventualno spriječe da testiranju pristupi u naznačeno vrijeme.

Smatra se da je kandidat, koji se navedenog dana ne odazove i ne pristupi prethodnoj provjeri znanja, bez obzira na razloge, povukao prijavu na natječaj.

 **PRAVILA TESTIRANJA:**

 Sukladno odredbama Pravilnika o načinu i postupku zapošljavanja u Osnovnoj školi Ante Starčevića Lepoglava, obavit će se provjera znanja i sposobnosti kandidata **USMENIM** putem.

Kandidati su obvezni pristupiti provjeri znanja i sposobnosti. Ako kandidat/kinja ne pristupi testiranju u navedenom vremenu ili pristupi nakon vremena određenog za početak testiranja, ne smatra se kandidatom/kinjom natječaja.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata/kinje.

Testiranju ne mogu pristupiti kandidati/kadidatkinje koje ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne ili potpune.

Povjerenstvo na razgovoru s kandidatima/kandidatkinjama utvrđuje znanja, sposobnost, interese i motivaciju za rad u Školi.

Nakon provedenog razgovora (intervjua) Povjerenstvo utvrđuje rang-listu kandidata/kinja prema ukupnom broju bodova ostvarenih na intervjuu.

 **PRAVNI I DRUGI IZVORI ZA PRIPREMANJE KANDIDATA ZA TESTIRANJE**:

1. **Pravilnik o zaštiti na radu OŠ Ante Starčevića Lepoglava**
2. **Kućni red OŠ Ante Starčevića Lepoglava**

**Napomena: navedeni dokumenti objavljeni su na web stranici Škole:**

[**http://os-astarcevica-lepoglava.skole.hr**](http://os-astarcevica-lepoglava.skole.hr)

Povjerenstvo za procjenu i vrednovanje kandidata